بسم الله الرحمن الرحيم
السلام عليكم ورحمه الله …
وتحيه عطره لكل من يقرأ …. خصوصا البنات
لأن هذا الموضوع لهن بالدرجه الأولى …. وطبعا ليدز فيرست
ولكل غيور …
وكل يعرف وش كثر البنت تهتم بنفسها وتحرص على اللباس والالوان والذوق في كل غرض منها …
مو مثلنا التماسيح … اكلف ما عليه ثوب وشماغ لهن اسبوع
وطبعا لما تشوف بنت لابسه وكاشخه فرضا لبسها بسيط وحلو او لباس مكلف وحلو او شين في بعض الاحيان
في كل الاحوال هو يعكس شخصيه البنت ويضيف جمال لجمالها … وعاد ماشاء الله العرب ما عليهم نقص
والخليجيات … الله يعين قلوبنا بس … << رايح وطي
وبالسعوديه ما فيه احسن من تجاره الاغراض النسائيه فرضا مكياج او ملابس … و ماركات العالم كلها عندنا بالسعوديه … واتوقع رابحانين اكثر من أي فروع اخرى … والله يسلم اللي كان السبب
وبرويكم رساله قريتها على الايميل ومرسله من وحده على باب الله … بس ما تقل حرص على جمالها وملابسها من أي انثى … بل ربما اشد
ولكن لها نظره اخرى …. انقلها لكم ..
نص الرساله
حينما تكون الانثى منا رمز للأنوثه وجماله فيجب ان تحرص وتحترس … فليست هي وسيله لأحد وخصوصا لمن يستهين بالاخلاق والقيم
وقد كنت اتسوق كغيري من بنات هذه السعوديه وفي احد الماركات المشهوره …. توقفت عند احد الاركان …
لاشاهد ما جذبني تصميمه والوانه …. وتوقفت لكي امتع ناظري وخاطري بالتصميم … ولكني توقفت عن التمتع بالنظر الخارجي واخذت اقرا ما كتب ..
وقد اخذت بي الذكريات لما قد قرات سابقا … مثل :
بلوزه (T.SHIRT) مكتوب عليها انا مغريه أو أنا خطيرة أو المسني !!!!
والاخطر عبارات ساخره فيها صور حيوانات مثلا بقره تقول انا بقره في اسلوب كاركاتير
I'M A COW
والمقصد اللي لا بسه
وهذا الكلام موجود خصوصا في ماركة جنيفر
و
الصليب الغير مباشر تخصص ستاريفاريوس الصليب في الأزره او في بروش جانبي او تطريز وممكن يكون على شكل المرسى اللي يثبت القارب او السفن في البحر وهو صليــــــــــــب
ثم اخذت اشاهد ما بيني يدي وما استوقفني … وهيج الذكريات السئية في مخيلتي …
وهذه المره من ماركه لها قيمتها وشعبيتها … واحترامها في السوق …
زارا
فالجديد طلع من زارا العباره تقول البنات سيئات والحريم أسو بالله أدفع ريال على كلام اشيله والبسه على صدري قدام الناس اطعن في نفسي وبنات جنسي؟؟
GIRLS ARE BAD,WOMEN ARE WORSE
وهذه أمثله بالصور
وين المشكلة والعيب لو نقرا قبل نشتري ندقق نسأل عن الترجمه الحروف الانجليزيه تجذب لاشكالها ولكن ما فحواها؟ تجمع هذه الحروف ماذا يقول؟؟؟
ترى اجسامنا مو وسائل ولا مشاعرنا لعبه لأحد
وسلامتكم بنات
هذا ما قراته ونقلته لكم ….
وش رايكم ؟؟؟ هل توافقونها الراي او الموضوع عادي ولا يحتاج كل هذه الغيره والزعل ؟؟؟
اترك الموضوع لكل غيور وغيروه …
عــزيــــــز